精神恍惚 法蘭克福送雲迪碧克返曼聯
2024年04月08日 22:10
東網電視
更多新聞短片
雲迪碧克將被送回曼聯。(Getty Images)
法蘭克福今年初由曼聯借用荷蘭中場雲迪碧克,原本寄予厚望,可惜至今表現未如預期,據報雲迪碧克表現失常主要原因係心理壓力太大,導致精神恍惚,因此借用期滿後將送回曼聯。
《圖片報》報道,法蘭克福今年1月因為有主力受傷及應付非國盃等原因,向曼聯借用雲迪碧克,可惜呢位荷蘭中場未能把握機會。會方內部認為,雲迪碧克心理壓力過大,在場上缺乏自信,無法享受比賽,甚至連訓練都處於渾渾噩噩狀態,問題相當嚴重。
法蘭克福資源本已緊張,借用身價高昂嘅雲迪碧克,須承擔300萬歐元借用費,以及支付高昂薪酬,但因表現太差未被列入歐協聯名單,而且球隊在德甲排第6,仲爭取來季歐洲賽席位,總括嚟講,法蘭克福冬窗引入雲迪碧克絕對係損失慘重,所以唔會啟動買斷條款。